கேள்வி: வைபவ் சூர்யவன்சி - ஆரம்ப கால வாழ்க்கை பற்றி தகவல் சொல்.
பதில்: வைபவ் சூர்யவன்ஷி 27 மார்ச் 2011 அன்று பீகாரின் மிதிலா பிராந்தியத்தில் உள்ள சமஸ்திபூர் மாவட்டத்தில் உள்ள தாஜ்பூர் என்ற ஊரில் பிறந்தார் . [ 2 ] கிரிக்கெட் வீரராக ஆக விரும்பிய அவரது தந்தை சஞ்சீவ், அவரது வாழ்க்கையை வடிவமைப்பதில் முக்கிய பங்கு வகித்தார். [ 3 ] வைபவ் தனது சொந்த ஊரில் நான்கு வயதில் கிரிக்கெட் பயிற்சியைத் தொடங்கினார். அவரது திறமையை உணர்ந்துகொண்ட அவரது தந்தை, அவருக்கு எட்டு வயதாக இருந்தபோது பாட்னாவில் உள்ள மணீஷ் ஓஜாவின் ஜென்நெக்ஸ் கிரிக்கெட் அகாடமியில் அவரைச் சேர்த்தார் . வைபவும் அவரது தந்தையும் அவரது பயிற்சி அமர்வுகளுக்காக சமஸ்திபூரிலிருந்து பாட்னாவிற்கு ஒரு நாள் விட்டு ஒரு நாள் சுமார் 100 கி.மீ பயணம் செய்வார்கள். அவரது சிறுவயது பயிற்சியாளர் ஓஜா அவரை விரைவாகக் கற்றுக்கொள்பவர் என்று விவரித்துள்ளார். [ 4 ] [ 5 ] அவர் மேற்கிந்தியத் தீவுகளின் சிறந்த பேட்ஸ்மேனான பிரையன் லாராவின் ரசிகர் . [ 6 ]
கேள்வி: வைபவ் சூர்யவன்சி - உள்ளூர்ப் போட்டிகள் பற்றி விளக்கவும்.
பதில்: வைபவ் சூர்யவன்சி 12 வயது சிறுவராக பீகாரின் 19 வயதுக்குட்பட்ட அணிக்காக வினூ மன்கட் கோப்பையில் விளையாடினார். சனவரி 2024-இல், மும்பைக்கு எதிரான போட்டியில் பீகார் அணிக்காக தனது முதல் தரத் துடுப்பாட்டம் போட்டியில் அறிமுகமானார். இதன் மூலம், பீகார் அணிக்காக ரஞ்சிக் கோப்பையில் விளையாடிய இரண்டாவது இளம் வயது வீரர் வீரர் என்ற பெருமையையும், ஒட்டுமொத்தமாக நான்காவது இளைய வீரர் என்ற பெருமையையும் பெற்றார். யுவராஜ் சிங் (15 ஆண்டுகள் 57 நாட்கள்) சாதனையை முறியடித்தார். அலிமுத்தீன் என்பவர், 1942-43 ஆண்டில் ராஜ்புதனாவுக்காக 12 ஆண்டுகள் 73 நாட்கள் வயதில் அறிமுகமான இளம் வயது வீரர் எனும் சாதனையினைத் தக்க வைத்துள்ளார்.
கேள்வி: வைபவ் சூர்யவன்சி - ஐபிஎல் பற்றி நீங்கள் என்ன அறிந்துள்ளீர்கள்?
பதில்: நவம்பர் 2024-இல், சூர்யவன்சி 13- ஆம் வயதில் ராஜஸ்தான் ராயல்ஸ் அணியால் 1 கோடி ரூபாய்க்கு ஏலத்தில் தேர்ந்தெடுக்கப்பட்டதன் மூலம், இந்தியன் பிரீமியர் லீக் ஒப்பந்தத்தில் கையெழுத்திட்ட இளைய வீரராக ஆனார். வைபவ் சூர்யவன்சி 2025 ஏப்ரல் 19-இல் தனது 14-ஆம் வயதில் அறிமுகமானர். ராஜஸ்தான் ராயல்ஸ் அணிக்காக டெல்லி கேபிடல்ஸ் அணிக்கு எதிராக அறிமுகமானார். 2008 ஆம் ஆண்டில் ஐபிஎல்லின் முதல் போட்டி தொடங்கப்பட்ட பின்னர் பிறந்த முதல் ஐபிஎல் வீரர் இவர் என்பது குறிப்பிடத்தக்கது. தனது முதல் ஐபிஎல் போட்டியில், முதல் பந்தில் ஆறு ஓட்டங்கள் உட்பட 20 பந்துகளில் 34 ரன்கள் எடுத்தார். 28 ஏப்ரல் 2025 -இல், சூர்யவன்சி ஐபிஎல் வரலாற்றில் நூறு ஓட்டங்கள் அடித்த இளைய வீரர் ஆனார். குஜராத் டைட்டன்சுக்கு எதிரான போட்டியில் 14 வயது 32 நாட்களில் இந்தச் சாதனையை நிகழ்த்தினார்.
கேள்வி: வைபவ் சூர்யவன்சி - வயதுச் சிக்கல் பற்றி தகவல் சொல்.
பதில்: சூரியவன்சியின் முறையான பிறந்த தேதியின் நம்பகத்தன்மை குறித்து சந்தேகங்கள் எழுப்பப்பட்டுள்ளன. 2023-ஆம் ஆண்டு ஒரு நேர்காணலில், சூர்யவன்சி தனது 14-ஆவது பிறந்தநாள் செப்டம்பர் 27, 2023 எனக் குறிப்பிட்டிருந்தார். இது இவரின் முறையான வயதை விட சுமார் ஒன்றரை வயது மூத்தவர் என்பதைக் குறிக்கிறது.